Setu aze unan eus an tri levr bet prenet ganin da-geñver Gouel levrioù Karaez - Ar forzhioù a gomz ha Traoù kouer a oa an daou all.  Ul levr ouzhpenn da glenkañ er rummad levrioù nem bije ket e lennet e gallegur yezh vurzhudus zo eus ar brezhoneg evit doare :p. Ha kement hag ober e oan aet da choulenn kaout un dedi war ma skouerenn. An oberour a skrivas din : Setu blaz avaloù kreiz Breizh… Ha goude din bezañ ever bier muieget ever sistr e tlean anzav e vez lennet Ar march glas evel ma paker ur bannach sistr diouzh ar vro, unan graet en ti-feurm a-chiz-kozh.  Kontet e vez dimp buhez Gwenole, pe, pa lârin mat, e kont Gwenole e vuhez dimp. War ar maez emañ o chom gant e dud hag e vreur Lan. Disoursi e kasomp o devezhioù bugaleaj e-mesk ar gouerien all. Un deiz avat, ken treut meo ar peuriñ gante, e teu tud an archant da lakaat o chrabanoù war an ti-feurm. Krisat tonkad, mont da chom e kêr a rankont, en ul lojeiz marchad-mat en un tour bennak. Goude tommder an darempredoù diwar ar maez e teu re yen ar gêr vras. Kêr Karaez en 29 ne denn ket kennebeut dur  gêr lous bennak en 92…  Start da Wenole kavout e blas aze etre an hent mat ha choarioù las lankoned ar charter. Ur paotr drouk neo ket avat ha buan e fello dezhañ en em dennañ alese ha mont kuit diouzh ar skol. War ar vicher toer ez a gant ur mignon a-gozh de dud. Hag ur vuhez nevez da heul, betek disoch ar romant trumm ha dichortoz evel ma oar darvoudoù ar vuhez bezañ. 